laion/Wikipedia-Exotic huggingface dataset:
יחסי איטליה–ונצואלה

יחסי איטליה–ונצואלה הם היחסים הדיפלומטיים בין איטליה לוונצואלה. שתי המדינות נהנות מיחסי ידידות, שחשיבותם מתמקדת בהיסטוריה של ההגירה האיטלקית לוונצואלה. ישנם כ-140,000 איטלקים החיים בוונצואלה עם יותר ממיליון ונצואלים ממוצא איטלקי מלא או חלקי. בשנת 1498, החוקר האיטלקי כריסטופר קולומבוס (בשירות ספרד) חקר את חצי האי פאריה במסעו השלישי. לאחר פירוק רפובליקת קולומביה הגדולה בשנת 1831, ונצואלה הפכה למדינה עצמאית. במרץ 1856 פתחה ונצואלה קונסוליה בנאפולי ובשנת 1857 פתחה איטליה נציגות קונסולרית במרקאיבו ולאחר מכן נציגות קונסולרית שנייה בלה גואירה בשנת 1859. בשנת 1861, איטליה וונצואלה חתמו על "הסכם ידידות, סחר וניווט". ונצואלה הייתה המדינה הראשונה באמריקה הלטינית שהכירה בממלכת איטליה. בתום מלחמת העולם השנייה, אלפי איטלקים עזבו את מולדתם והיגרו לוונצואלה כשהרוב התיישבו בקראקס ובמרקאיבו. כמה פוליטיקאים בולטים בוונצואלה ודמויות ידועות הם ממוצא איטלקי. בשנת 2017, ממשלת ונצואלה מחתה נגד המלצתה של איטליה לשחרר את האסיר הפוליטי לאופולדו לופס. במרץ 2018, סגן השר האיטלקי לאיטלקים בחו"ל, לואיג'י מריה ויניאלי, ביקר בוונצואלה כדי להעריך את מצבם של כ-140,000 אזרחים איטלקים החיים בוונצואלה תחת לחץ כלכלי. מאז המשבר, יותר מ-50,000 אזרחי ונצואלה היגרו לאיטליה, לרבים מהם יש גם אזרחות איטלקית. ביקורים רשמיים מאיטליה בוונצואלה הנשיא ג'וזפה סרגאט (1965) הנשיא אוסקר לואיג'י סקאלפרו (1995) ביקורים רשמיים מוונצואלה באיטליה הנשיא ראול לאוני (1965) הנשיא קרלוס אנדרס פרס (1976) הנשיא חיימה לוסינצ'י (1988) הנשיא הוגו צ'אווס (1999, 2001, 2006) הנשיא ניקולאס מדורו (2013, 2016) שתי המדינות חתמו על מספר הסכמים דו-צדדיים כגון הסכם ידידות, סחר וניווט (1862); הסכם על שיתוף פעולה חקלאי (1985); הסכם על שיתוף פעולה מדעי וטכני (1987); הסכם לקידום והגנה על השקעות (1990) והסכם למניעת כפל מס והעלמת מס (1990). בשנת 2017, הסחר בין איטליה לוונצואלה הסתכם ב-338 מיליון דולר. הייצוא העיקרי של איטליה לוונצואלה הוא מוצרי מזון. היצוא העיקרי של ונצואלה לאיטליה כולל בנזין, מלט וקולטן. איטליה מחזיקה בוונצואלה שגרירות בקראקס וקונסוליה במרקאיבו. ונצואלה מחזיקה באיטליה שגרירות ברומא וקונסוליות כלליות במילאנו ובנאפולי. מדיה וקבצים בנושא יחסי איטליה–ונצואלה בוויקישיתוף Relaciones bilaterales entre Venezuela e Italia (in Spanish) Relaciones bilaterales Italia y Venezuela (in Spanish) La presenza italiana in Venezuela alla fine del XIX secolo e nei primi decenni del XX (in Italian) Venezuela entregará nota de protesta a España, Alemania, Italia y Reino Unido (in Spanish) Italia ofrece ayuda a sus ciudadanos en Venezuela para paliar la crisis (in Spanish) Por qué tantos en Venezuela están eligiendo Italia para huir de la crisis (in Spanish) El presidente de Italia, Giusseppe Saragat, llega a Venezuela (in Spanish) Italia-Venezuela: Scalfaro afianza nexos mas alla de gobiernos (in Spanish) Jaime Lusinchi in Visita in Italia (in Italian) La visita del presidente venezolano (in Spanish) Visitas de presidentes venezolanos al Vaticano en los últimos 30 años (in Spanish) Principales Acuerdos suscritos de carácter económico entre Italia y Venezuela (in Spanish) Venezuela Trade "Venezuela inició exportación de coltán a Italia (in Spanish)". אורכב מ-המקור ב-2019-07-22. נבדק ב-2018-07-29. Embassy of Italy in Caracas Embassy of Venezuela in Rome
האמנים הישראלים המושמעים ביותר בספוטיפיי

רשימת האמנים הישראלים המושמעים ביותר בספוטיפיי מכילה את רשימת הישראלים המושמעים והנעקבים ביותר ברשת הזרמת המדיה ספוטיפיי. נכון לספטמבר 2023, דניס לויד הוא הישראלי המושמע ביותר בספוטיפיי עם כ-7.4 מיליון מאזינים חודשיים, במקום השני ויני ויצ'י עם כ-4.7 מיליון מאזינים חודשיים, ובמקום השלישי אסף אבידן עם כ-2.5 מיליון מאזינים חודשיים. עומר אדם הוא הישראלי הנעקב ביותר בספוטיפיי עם 1.0 מיליון עוקבים, במקום השני אייל גולן עם כ-550 אלף עוקבים ובמקום השלישי נמצא רביד פלוטניק עם כ-500 אלף עוקבים. הרשימה מורכבת מ-84 פרופילים שעברו את רף ה-250 אלף מאזינים חודשיים בפלטפורמה. 60 מהם מוזיקאים, 15 מוזיקאיות ו-9 הרכבים או קבוצות. עדכון מלא של נתוני הטבלה בוצע לאחרונה ב-4 ביוני 2024 הרשימה מורכבת מ-22 פרופילים שעברו את רף ה-250 אלף עוקבים ומעלה, 18 מהם מוזיקאים, 3 הרכבים ו-2 מוזיקאיות. עדכון מלא של נתוני הטבלה בוצע לאחרונה ב-21 במאי 2023 האמנים המושמעים ביותר בספוטיפיי השירים המושמעים ביותר בספוטיפיי השירים הישראלים המושמעים ביותר בספוטיפיי כולל פרופיל נוסף בשם: "ASHER SWISSA" כולל פרופיל נוסף בשם זהה
נובו קישי

נובו קישי (ביפנית: 岸 信夫; נולד ב-1 באפריל 1959) הוא פוליטיקאי יפני מהמפלגה הליברלית-דמוקרטית אשר שימש כשר ההגנה בין 2020–2022. נובו קישי נולד בטוקיו ב-1 באפריל 1959. שמו מלידה הוא נובו אבה והוא בנם של שינטארו אבה ויוקו אבה. אחיו הוא ראש ממשלת יפן לשעבר שינזו אבה. זמן קצר לאחר לידתו, הוא אומץ בידי דודו מצד האם נובוקאזו קישי, אשר לא היה מסוגל להביא ילדים לעולם. נובו לא היה מודע לזהותו האמיתית עד שעמד להיכנס לאוניברסיטה. את עשר שנותיו הראשונות, בילה נובו קישי בטוקיו, תחת חסותו של סבו מצד האם נובוסוקה קישי. הוא למד כלכלה באוניברסיטת קיו וב-1981 החל לעבוד בתאגיד שומיטומו. בשנת 2004, הוא התמודד בבחירות לדיאט היפני בתמיכתו של אחיו שינזו אבה, ונבחר כנציג מחוז ימאגוצ'י. הוא נבחר מחדש ב-2008 וב-2012. באותה שנה, הפך אחיו לראש הממשלה, וקישי מונה לסגן שר החוץ. בתקופה זו, הוא נודע בשל פעילותו הרבה לקידום היחסים בין יפן לטאיוואן. הוא ארגן פגישה היסטורית בין שינזו אבה למנהיגת האופוזיציה הטאיוואנית צאי יינג-ון. לאחר שצאי הפכה לנשיאת טאיוואן, קישי נסע להיפגש עמה בארצה. כמו כן, קישי קרא לממשלת יפן לא להסתמך על ארצות הברית בכל הקשור להגנה מפני קוריאה הצפונית, אלא להגדיל את יכולותיה הצבאיות בעצמה. ב-16 בספטמבר 2020 מונה קישי לשר ההגנה בממשלתו של יושיהידה סוגה. בחירתו נחשבה למפתיעה ולא צפויה, ונטען שזכה בתפקיד רק בשל קשריו המשפחתיים. בעקבות מינויו, דובר משרד החוץ של הרפובליקה העממית של סין הביע תקווה שיפן לא תכונן יחסים רשמיים עם טאיוואן. באוקטובר של אותה שנה, פרסם קישי הצהרה משותפת יחד עם לינדה ריינולדס, שרת ההגנה של אוסטרליה, על פיה יפן תורשה להגן על נכסיה של אוסטרליה. קישי המשיך לכהן כשר ההגנה גם לאחר שסוגה פרש מתפקיד ראש הממשלה והוחלף בפומיו קישידה. עם זאת, ב-8 ביולי 2022 נרצח אחיו שינזו אבה בידי אזרח יפני שביצע את הרצח כנקמה על תמיכתו של אבה בכת הנוצרית "כנסיית האיחוד". בעקבות הרצח, החליט קישידה לנקות את המפלגה מכל פוליטיקאי המזוהה עם הכת. במהלך טיהור זה, נאלץ קישי להודות כי קיבל בעבר תמיכה כספית מהכת, ובעקבות כך פוטר מתפקידו בידי קישידה. אתר האינטרנט הרשמי של נובו קישי (ביפנית) מדיה וקבצים בנושא נובו קישי בוויקישיתוף נובו קישי, ברשת החברתית פייסבוק נובו קישי, ברשת החברתית אקס (טוויטר) "Breaking down Suga's picks for his first Cabinet" Taiwan ties of Japan’s new defence minister Nobuo Kishi spark reaction from China Japan PM revamps Cabinet to reverse flagging public support
יחסי ונצואלה–שוודיה

יחסי ונצואלה–שוודיה הם היחסים הבילטרליים בין ונצואלה לשוודיה. שוודיה הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית של ונצואלה ב-2017. שוודיה התעלמה גם מתוצאות הבחירות לנשיאות בוונצואלה ב-2018, שם הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, שוודיה הכירה בחואן גואידו כנשיא ונצואלה והבטיחה לשתף פעולה עם שליחת הסיוע ההומניטרי באותה שנה. ב-31 בינואר, הנציגה העליונה של האיחוד האירופי לענייני חוץ, פדריקה מוגריני, הודיעה על הקמת "קבוצת קשר לוונצואלה" שתורכב בתחילה משמונה מדינות אירופיות וארבע מדינות אמריקה הלטינית, כולל שוודיה, שיקיימו את פגישתם הראשונה באורוגוואי ב-7 בפברואר ושהם עובדים במשך 90 יום על האפשרות לאפשר דיאלוג ששיאו בבחירות עם ונצואלה. שוודיה מיוצגת בוונצואלה באמצעות שגרירותה בבוגוטה, קולומביה, ובנוסף מחזיקה קונסוליה כללית בקראקס, וקונסוליה בפורלמר שבאיסלה מרגריטה. ונצואלה מחזיקה בשוודיה שגרירות בסטוקהולם. מדיה וקבצים בנושא יחסי ונצואלה–שוודיה בוויקישיתוף "Sveriges ambassad | SwedenAbroad". אורכב מ-המקור ב-6 באפריל 2013. נבדק ב-22 באפריל 2013. {{cite web}}: (עזרה)
יחסי ונצואלה–פורטוגל

יחסי ונצואלה–פורטוגל הם היחסים הבילטרליים בין ונצואלה לפורטוגל. פורטוגל וונצואלה נפגשות באופן קבוע בפסגה האיברו-אמריקאית ובוועדת הניטור הבילטרלי ונצואלה-פורטוגל שהוקמה ב-2008. קשרי כלכלה, דיפלומטיים וידידות בין ונצואלה ופורטוגל התפתחו באופן משמעותי במהלך נשיאות הוגו צ'אווס. צ'אווס גם הכיר בחשיבותה של הקהילה הפורטוגזית הגדולה בוונצואלה. במהלך כהונתו ערך ארבעה ביקורים רשמיים בפורטוגל. בשנת 2018, פורטוגל וונצואלה חתמו ביניהן על 22 הסכמים דו-צדדיים, שר החוץ של ונצואלה, חורחה אריאסה, תיאר את פורטוגל כבעלת ברית בסיסית בתמיכה בממשלת ונצואלה במהלך "המצור הכלכלי שניהלה ארצות הברית נגד ונצואלה". בפברואר 2019, פורטוגל הכירה במנהיג האופוזיציה חואן גואידו כנשיא הזמני של ונצואלה. פורטוגל הצטרפה למדינות אחרות באיחוד האירופי כמו ספרד, בריטניה ושוודיה, שכבר הכירו בגואידו כנשיא זמני. בפברואר 2020, ונצואלה השעתה את טיסות טאפ אייר פורטוגל למדינה וממנה למשך 90 יום, והאשימה את החברה בכך שהיא מאפשרת לדודו של מנהיג האופוזיציה חואן גואיידו להעלות חומר נפץ לטיסה לקראקס. גואידו חזר לנמל התעופה הראשי של ונצואלה בטיסת טאפ לאחר סיבוב הופעות בינלאומי בן שלושה שבועות שמטרתו להשיג תמיכה בקמפיין שלו להדחת הנשיא הסוציאליסט ניקולאס מדורו. לאחר מכן עצרו הרשויות את דודו של גואידו, שנסע איתו בטיסה מפורטוגל, והאשימו אותו בהכנסת חומר נפץ למדינה. גואידו דחה את ההאשמות הללו כחסרות בסיס. מדיה וקבצים בנושא יחסי ונצואלה–פורטוגל בוויקישיתוף "Venezuela, de destino migratório a alvo comercial". Diário de Noticias. נבדק ב-17 ביוני 2013. {{cite web}}: (עזרה)(הקישור אינו פעיל, November 2018) "Passos destaca "contributo" de Chávez nas relações com Portugal". Economico.pt. אורכב מ-המקור ב-4 בספטמבר 2015. נבדק ב-26 במרץ 2013. {{cite web}}: (עזרה) "Sócrates: Chávez tinha "grande amizade" por Portugal". Economico.pt. אורכב מ-המקור ב-9 במרץ 2013. נבדק ב-26 במרץ 2013. {{cite web}}: (עזרה) "Portugal recognises Juan Guaidó as interim president of Venezuela". www.theportugalnews.com (באנגלית). 7 בפברואר 2019. {{cite news}}: (עזרה) "Venezuela suspends flights from Portugal's TAP after Guaido flight". Reuters (באנגלית). 17 בפברואר 2020. {{cite news}}: (עזרה)
תעלת אגם ביווה

תעלת אגם ביווה (ביפנית: 琵琶湖疏水 או 琵琶湖疎水) היא תעלת מים היסטורית ביפן, המחברת בין אגם ביווה לעיר קיוטו הנמצאת בקרבתה. התעלה נבנתה במהלך תקופת מייג'י ונועדה במקור להעברת מי האגם לשתייה ותעשייה בקיוטו, ואף כנתיב שיט להעברת מטענים. מאז 1895, מי התעלה משמשים לצורך תחנת הכוח ההידרואלקטרית הראשונה ביפן, ומספקת חשמל לתעשייה, תאורת רחוב ולרכבת החשמלית של קיוטו. כחלק מרסטורציית מייג'י, קיוטו איבדה את מעמדה כבירת יפן לטובת טוקיו. כתוצאה מכך, סבלה העיר קיוטו מירידה בפעילות המסחרית ומהתדלדלות אוכלוסייה. כדי לטפל בבעיה זו, מושל המחוז השלישי של קיוטו, קיטקאגי קונימיצ'י, החל בבניית תעלה מאגם ביווה כדי לספק מים להשקיה ולשימוש תעשייתי, כמו גם להקל על הובלת סחורות באמצעות שיוט על נתיב מים. ההיתכנות לבניית תעלת השקיה לקיוטו מאגם ביווה נדונה לפחות מאז המאה ה-17, אך תוכניות כתובות ועבודות תכנון ראשוניות החלו לראשונה ב-1873. בשנת 1882, מינאמי איצ'ירובה, שעבד עם קורנליס יוהנס ואן דורן על תעלת אסאקה במחוז פוקושימה, הוזמן מטעם עיריית קיוטו לערוך בדיקות עבור התוואי של התעלה המוצעת. מינאמי נתמך בעבודת הסקר שלו על ידי סטודנט בשם טנבה סקורו, אשר בהמשך נעשה למהנדס הראשי של פרויקט התעלה. עבודות הבנייה של התעלה הראשונה, שהגיעה עד לנקודת המפגש בין אוצו (עיר בירה של מחוז שיגה) לנהר קאמו, החלו באוגוסט 1885. לאחר חמש שנים, באפריל 1890, הושלמה בנייתן של שתי התעלות הראשיות והן התעלות המסועפות כיסו מרחק של 11.2 קילומטרים. עלות הפרויקט כולו נאמדה בכ-1,250,000 דולר, כאשר רבע מהסכום שולם על ידי ממשלת יפן, שליש שולם על ידי מוצוהיטו, קיסר יפן, והיתר ממסים מקומיים. בשנת 1894 הושלם נתיב המים של נהר קאמו – שהחל ב-1892 – המאחד את נהר קאמו ומחוז פושימי. בשל התגברות הביקוש למי ברז וחשמל באותה תקופה, עיריית קיוטו החלה לתכנן את בניית התוואי השני (תעלה מספר 2) של תעלת אגם ביווה, באופן שבו ייבנה ללא תלות בתעלה הראשונה. עבודות הבנייה של התעלה השנייה החלו באוקטובר 1908, והסתיימו באפריל 1912. כתוצאה מכך, הוקמו בקרבת התעלה תחנת טיהור מים ותחנת כוח הידרואלקטרית משודרגת. באוגוסט 1989 הוקם בקיוטו מוזיאון תעלת אגם ביווה, לציון מאה שנה לפתיחה. המוזיאון נפתח מחדש לאחר שיפוץ בשנת 2009. מדיה וקבצים בנושא תעלת אגם ביווה בוויקישיתוף Tanaka, Naoto. "Technology Transfer during the construction of Lake Biwa Canal". ICBTT2020. נבדק ב-5 באפריל 2021. {{cite web}}: (עזרה) Finn, Dallas (1995). Meiji Revisited: the sites of Victorian Japan. Weatherhill. pp. 150–6. ISBN 0-8348-0288-0. van Gasteren, Louis A. (2001). "East Meets West: Lake Biwa Canal, Kyoto, Japan" (PDF). Terra et Aqua: International Journal on Public Works, Ports and Waterways Development. 84: 3–7.(הקישור אינו פעיל, December 2017) "Lake Biwa Canal Museum of Kyoto" (PDF). Kyoto Prefecture. אורכב מ-המקור (PDF) ב-2012-10-10. נבדק ב-15 בפברואר 2012. {{cite web}}: (עזרה)
אווה צ'נינג

אווה צ'נינג (באנגלית: Eva Channing;‏ 17 במאי 1854 – 23 במרץ 1930) הייתה פעילה סופרג'יסטית וסופרת אמריקאית. אווה צ'נינג נולדה בשנת 1854 לוויליאם פרנסיס צ'נינג וסוזן אליזבת' ברדיק צ'נינג. אמה הייתה פעילה בתנועת זכות הבחירה לנשים, וסבה, ויליאם אלרי צ'נינג, היה מטיף אוניטרי ידוע. אווה צ'נינג למדה באוניברסיטת בוסטון במחזור 1877. צ'אנינג הייתה פעילה במספר ארגוני בחירה באזור בוסטון, כולל האגודה לבחירה לנשים של מסצ'וסטס והאגודה לבחירה בבתי ספר של מסצ'וסטס. בנוסף, היא כתבה מאמרים ל-"Women's Journal" שנוסד על ידי לוסי סטון, בהם תמכה בזכויות הנשים לבחור הן באירופה, במיוחד בגרמניה, והן בארצות הברית. אווה צ'נינג, באתר "Find a Grave" (באנגלית) "Biographical Sketch of Eva Channing | Alexander Street Documents". documents.alexanderstreet.com. נבדק ב-2020-03-27. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אווה צ'נינג".
יחסי ערב הסעודית – פורטוגל

יחסי ערב הסעודית–פורטוגל הם היחסים הבילטרליים בין ערב הסעודית לפורטוגל. שתי המדינות כוננו יחסים דיפלומטיים ב-18 ביולי 1980. פורטוגל מינתה את השגריר הראשון שלה בערב הסעודית ב-16 בדצמבר 1980, וערב הסעודית פתחה את שגרירותה בפורטוגל ב-1995. ביוני 2021 בכירים המייצגים את ערב הסעודית ופורטוגל בחנו דרכים לחזק את היחסים הכלכליים בין שתי המדינות במהלך ישיבת הוועדה המשותפת החמישית של הוועדה הסעודית-פורטוגזית במטה משרד הכלכלה והתכנון הסעודי בריאד. את הפגישה ניהל תת-מזכיר משרד הכלכלה והתכנון לעניינים כלכליים בינלאומיים בנדר בן עבדול מוחסן אל-ח'מיס, בעוד שר החוץ לבינאום יוריקו ברילהנטה דיאס עמד בראש הצד הפורטוגלי. סעודיה מייבאת הרבה מוצרים מפורטוגל כמו קרמיקה, אבן, חומרים בסיסיים, קרטון, ועוד. בנייה, טלקומוניקציה, אנרגיה, שירותי בריאות, סיבים אופטיים, עיצוב ופיתוח אנרגיה, ארגון תערוכות ואירועים, תעשיית המזון והפלסטיק, בנקאות ונדל"ן הם בין הזדמנויות עסקיות טובות אחרות לחברות פורטוגזיות להשקיע בהן. מצד שני, פורטוגל מייבאת מסעודיה נפט, פטרוכימיקלים ומוצרים אחרים שמקורם בנפט. ערב הסעודית מחזיקה בפורטוגל שגרירות בליסבון. פורטוגל מחזיקה בערב הסעודית שגרירות בריאד. מדיה וקבצים בנושא יחסי ערב הסעודית – פורטוגל בוויקישיתוף Saudi Arabia, Portugal seek to boost economic ties during key meeting באתר saudigazette‏, 10 ביוני 2021 Portugal & Saudi Arabia: a partnership for the future באתר econews‏, 22 ביולי 2019
זיניארה

זיניארה (בצרפתית: Ziniaré) היא עיירה המשמשת כעיר הבירה של מחוז הרמה המרכזית במרכז בורקינה פאסו. נכון לשנת 2019, בעיירה מתגוררים מעל 33,000 תושבים. גובהה הממוצע עומד על 335 מטרים מעל פני הים. היא ממוקמת כ־20 קילומטרים צפונית־מזרחית מפאתי עיר הבירה, ואגאדוגו וכ־60 קילומטרים דרומית־מערבית לעיר קאיה, על הכביש המחבר בין הערים הללו. מדיה וקבצים בנושא זיניארה בוויקישיתוף Burkina Faso, City Population, ‏23 ביולי 2022 (באנגלית), אוכלוסייה בבורקינה פאסו לפי ערים, באתר City Population ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
אודנה

אֻדְנָה (שם מדעי: .Otostegia Benth) הוא סוג של שיחים ובני-שיח מדבריים ואזורים יובשניים, הנמנה עם משפחת השפתניים ומונה 7 מינים ו-5 תת-מינים. שלושה מינים אנדמיים לסומליה, שני מינים גדלים מדרום אתיופיה עד מרכז סומליה. מין נוסף גדל בארצות אתיופיה סומליה וסודן. והמין הנפוץ ביותר, אֻדְנָה שִׁיחָנִית, גדל מצפון קמרון ועד דרום ירדן: בארצות הללו צפון קמרון, ג'יבוטי, סומליה, סודאן, אריתריאה, אתיופיה, תימן, ערב הסעודית, מצרים, סיני ודרום ירדן. טיפוס תפוצה: סהרו-ערבי - סודאני. אודנה שיחים או בני שיח שפרחיהם לבנים. העלים דלילי שיער או קירחים או צפופי שיער ומלבינים. הפרחים דו-מיניים ודו-שפתניים באופן ברור. הפרחים נישאים בדורים לאורך הגבעול. כל דור הרבה פרחים או 2 או 3 פרחים. הגביע בעל 10 עורקים, והוא דו שפתני ומסתיים באוגן של שתי שפות רחבות קרומיות ובלתי שוות זו לזו. השפה התחתונה בעל 7 אונות מעוגלות והיא רחבה וגדולה פי 2 עד 3 מהשפה העליונה בעל 3 אונות. הכותרת דו-שפתנית לבנה. צינור הכותרת בעל טבעת שערות ואינו בולט מהגביע. השפה העליונה של הכותרת זקופה ושעירה מאוד. האבקנים עולים מתחת לשפה העליונה. הפרודות קטועות בראשן. אֻדְנָה שִׁיחָנִית (שם מדעי: Otostegia fruticosa (Forssk.) Schweinf. ex Penzig) היא בן-שיח מדברי שגדל בסודן, באריתריאה, בתימן, בערב הסעודית, סיני, ובדרום ירדן. העלים נגדיים, פשוטים, עגולים וחרוקים. הפרחים ערוכים בדורים מדומים מרוחקים זה מזה. הגביע בעל 10 עורקים ואוגן קרומי מורחב ששפתו העליונה קטנה באופן ניכר משפתו התחתונה. הכותרת לבנה, צינור הכותרת אינו בולט מן הגביע. השפה העליונה זקופה ושעירה מאד. הפרודות קטועות בראשן. למין אודנה שיחנית 2 תת-מינים, בישראל גדל תת-המין שימפר (Otostegia fruticosa subsp. schimperi (Benth.) Sebald). אודנת קייזר (Otostegia kaiseri) ואודנת שימפר (Otostegia schimperi) נחשבו למינים שעומדים בפני עצמם. כיום הם משויכים למין אודנה שיחנית וליתר דיוק לתת-מין שימפר. אודנה, באתר NCBI (באנגלית) אודנה, באתר Tropicos (באנגלית) אודנה, באתר GBIF (באנגלית) אודנה, באתר IPNI (באנגלית) Otostegia Benth., WFO: World Flora Online. Published on the Internet מיכאלי זהרי, מגדיר חדש לצמחי ישראל, מהדורה חדשה ומורחבת, תל אביב: עם עובד, 1998 Otostegia fruticosa, POWO (2022). "Plants of the World Online. Fublished on the Internet ד"ר אורי פרגמן-ספיר, אודנה שיחנית, באתר צמחיית ישראל וסביבתה
לי יונג-סאפ

לי יונג-סאפ (בקוריאנית: 이종섭;‏ נולד ב-20 באוגוסט 1960) הוא לוטננט גנרל דרום קוריאני בדימוס, אשר שימש כסגן יושב ראש המטה המשולב (מקביל לרמטכ"ל) של הכוחות המזוינים של הרפובליקה של קוריאה בין 2017–2018. ב-10 במאי 2022 הוא מונה לשר ההגנה הלאומית. לי נולד ביונגצ'ון ב-20 באוגוסט 1960. הוא למד באקדמיה הצבאית של הצבא הקוריאני, וב-1984 התגייס לצבא הרפובליקה של קוריאה כמפקד מחלקה. לאחר מכן למד בבית הספר לחי"ר של צבא ארצות הברית והשלים תואר דוקטור לענייני חוץ וביטחון באוניברסיטת טנסי. לאחר מכן מונה למפקד רגימנט בדיוויזיה ה-71. הוא מילא תפקידי מטה שונים לפני שמונה למפקד הדיוויזיה ה-2. בהמשך פיקד על הקורפוס ה-7. ב-26 בספטמבר 2017 הוא מונה לסגן יושב ראש המטה המשולב (מקביל לרמטכ"ל). ב-22 בנובמבר 2018 הוא סיים את תפקידו ופרש מהצבא. ב-10 במאי 2022 הוא מונה לשר ההגנה הלאומית. מדיה וקבצים בנושא לי יונג-סאפ בוויקישיתוף לי יונג-סאפ (ביפנית) בקוריאה הדרומית, תפקיד שר ההגנה הוא צבאי ולא פוליטי
רוני הארל

רוני הארל ג'וניור (באנגלית: Ronnie Harrell Jr.; נולד ב-11 במרץ 1996) הוא כדורסלן אמריקאי המשחק בעמדות הקלע והסמול פורוורד בעירוני נס ציונה. הארל נולד בדנוור, קולורדו, ושיחק כדורסל עבור אוניברסיטת קרייטון ולאחר מכן עבור אוניברסיטת דנוור. לאחר שלא נבחר בדראפט 2019 ב-NBA, חתם הארל בסטיאווה בוקרשט הרומנית, ובהמשך העונה עבר לאצלה הלוקסמבורגית. בעונת 2020/2021 שיחק בסאן אגוסטין מהליגה הספרדית השנייה, והעמיד ממוצעים של 16.1 נקודות ו-5.4 ריבאונדים למשחק. ב-6 באוגוסט 2021 חתם בהפועל גלבוע גליל, שם העמיד ממוצעים של 12.3 נקודות, 5.7 ריבאונדים, 2.1 אסיסטים ו-1.6 חטיפות ב-29.8 דקות למשחק ב-26 משחקים בהם שיחק. ב-11 באוגוסט 2022 חתם בריזן לודוויגסבורג מהבונדסליגה, אך שוחרר מהקבוצה ב-12 בספטמבר. ב-11 באוקטובר 2022 חתם בעירוני נס ציונה. פרופיל, באתר Sports-Reference פרופיל, באתר eurobasket Basketball News, Scores, Stats, Analysis, Standings, basketball.eurobasket.com Latest Basketball News, Ronnie Harrell moves to Galil Gilboa, Latest Basketball News, ‏6 באוגוסט 2021 (באנגלית) Skerletic, Dario (2021-08-06). "Ronnie Harrell joins Hapoel Galil Gilboa - Sportando". Sportando (באנגלית). נבדק ב-2022-10-06. ISRAEL BASKETBALL SUPER LEAGUE | Israel Basketball | 2021-22 Season | Hapoel Gilboa Galil | Ronnie Harrell Jr., basket.co.il Skerletic, Dario (2022-08-11). "Ronnie Harrell joins MHP Riesen Ludwigsburg - Sportando". Sportando (באנגלית). נבדק ב-2022-10-06. MHP-Riesen Ludwigsburg trennen sich von Ronnie Harrell, www.lkz.de (בגרמנית)
יחסי ונצואלה–רומניה

יחסי ונצואלה–רומניה הם היחסים הדיפלומטיים בין ונצואלה לרומניה. רומניה הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית בוונצואלה 2017. רומניה התעלמה גם מתוצאות הבחירות לנשיאות בוונצואלה 2018, בהם הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה רומניה בחואן גואידו כנשיא ונצואלה. רומניה מחזיקה בוונצואלה שגרירות בקראקס. ונצואלה מחזיקה ברומניה שגרירות בבוקרשט. מדיה וקבצים בנושא יחסי ונצואלה–רומניה בוויקישיתוף Los 28 países de la UE no reconocen la Constituyente באתר hoy‏, 3 באוגוסט 2017 נשיא רומניה בטוויטר
יחסי אירלנד–ונצואלה

יחסי אירלנד–ונצואלה הם היחסים הדיפלומטיים בין אירלנד לוונצואלה. אירלנד הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית בוונצואלה 2017. אירלנד התעלמה גם מתוצאות הבחירות לנשיאות בוונצואלה 2018, בהם הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה אירלנד בחואן גואידו כנשיא ונצואלה. אירלנד מיוצגת בוונצואלה באמצעות שגרירותה בבוגוטה, קולומביה. ונצואלה מיוצגת באירלנד באמצעות שגרירותה בלונדון, הממלכה המאוחדת. מדיה וקבצים בנושא יחסי אירלנד–ונצואלה בוויקישיתוף Los 28 países de la UE no reconocen la Constituyente באתר hoy‏, 3 באוגוסט 2017 משרד החוץ האירי בטוויטר
יחסי אירלנד – ערב הסעודית

יחסי אירלנד–ערב הסעודית הם היחסים הדיפלומטיים בין אירלנד לערב הסעודית. שתי המדינות כוננו יחסים דיפלומטיים בספטמבר 1974 אירלנד וסעודיה נהנו מיחסים מצוינים במשך שנים רבות. כמעט כל האזרחים האירים העובדים בסעודיה הם עובדים אורחים, בחסות המעסיק שלהם. אירלנד מחזיקה בערב הסעודית שגרירות בריאד וקונסוליית כבוד בג'דה. ערב הסעודית מחזיקה באירלנד שגרירות בדבלין. Dáil Éireann debate -Thursday, 5 Jun 1975 באתר oireachtas יחסי אירלנד–ערב הסעודית באתר שגרירות אירלנד בערב הסעודית ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
להקת הלל

להקת הלל עם מרב ברנר - נשות השומרון היא להקה נשים ישראלית שהוקמה בשנת 2006, בחסות מועצה אזורית שומרון. הלהקה הוקמה ביוזמה של נעמי פורטנוי ושרה אגרניוני, שתי אחיות תאומות שעלו מברזיל ורצו לשמוח ולשמח נשים בשירה שלהן. הן פנו למרב ברנר וביקשו ממנה להקים מקהלת נשים, ובשיתוף עם מתנ"ס שומרון, הוקמה הלהקה, בשנת 2006. הלהקה שרה מוזיקה יהודית וישראלית. הלהקה מונה כ-15 זמרות ושרה גם שירים מקוריים וגם גרסאות כיסוי לשירים מוכרים. הלהקה בחסות מועצה אזורית שומרון. רוב זמרות הלהקה מתגוררות בשומרון. מנהלת הלהקה והמנצחת היא מרב ברנר. ברנר כתבה והלחינה את רוב השירים המקוריים של הלהקה, והיא אחראית על העיבודים המוזיקליים. הלהקה פופולרית בקרב נשות הציבור הדתי והחרדי, ומופיעה בין בישראל ובין בשאר העולם. ערוץ היוטיוב של הלהקה עם מרב ברנר מונה כ-6 מיליון צפיות. השיר בעל מספר הצפיות הרב ביותר של הלהקה הוא השיר "אנא בכח", מהאלבום השלישי של הלהקה, "הכל מכוון", המונה כ-2 מיליון צפיות. לאחר שהלהקה קיבלה היתר הלכתי מהרב אליעזר מלמד, רב היישוב הר ברכה, בו מתגוררת ברנר, להעלות קליפים לרשות הרבים, דבר שלא היה מקובל אז, העלתה הלהקה את הקליפ הראשון, קאבר ל"מודה אני", שהגיע תוך כיממה למאות אלפי צפיות, ונכון לינואר 2023 יש לקלפי כמיליון וחצי צפיות. הלהקה מופיעה לנשים בלבד, בהופעה מוזיקלית בשם "הלל שלם". בהופעה, משתפות נשות הלהקה בסיפורים האישיים שלהן, שעוסקים בתפילה, אמונה וצמיחה מתוך קושי ומשבר. אליך אתפלל (2008) הלל עם קפה ועוגה (2012) הכל מכוון (2018) אור גדול (קאבר לאמיר דדון; 2019) הלב שלי (קאבר לישי ריבו; 2020) ענני (2020) אמהות. מילים: רחלי ראובן. לחן: ליאת יצחקי (לזכר אסתר הורגן; 2021) סרטונים בערוץ של מרב ברנר עם להקת הלל, באתר יוטיוב להקת הלל, ברשת החברתית פייסבוק להקת הלל, באתר Qube להקת הלל, באתר סרוגים להקת הלל, ברשת החברתית פייסבוק קולות אחרים: 'הלל' מתנחלות בלבבות של נשים, באתר ynet, 12 בינואר 2013 הכל מכוון: הסרוגות מהשומרון ששברו את הרשת משיקות אלבום בכורה, באתר "סרוגים", 10 בינואר 2019 מרב ברנר עם להקת הלל - YouTube, באתר www.youtube.com אנא בכח - להקת הלל עם מרב ברנר, נבדק ב-2023-01-21 nachumw, שיר הלל: להקת הנשים שעברה מהפך מוציאה שיר מקורי, באתר מקור ראשון, ‏2020-09-08 nachumw, שיר הלל: להקת הנשים שעברה מהפך מוציאה שיר מקורי, באתר מקור ראשון, ‏2020-09-08 קולות אחרים: 'הלל' מתנחלות בלבבות של נשים, באתר ynet, 12 בינואר 2013 ערוץ 7, להקת הנשים "הלל" בשיר חדש "ענני", באתר ערוץ 7, ‏2020-09-06 יהונתן גוטליב, שנה לרצח אסתר הורגן: להקת הלל עם מרב ברנר, באתר ערוץ 7, ‏2021-12-09